Tema 4. Maşynlaryň bejermekliginiň hasabyny meýilleşdirmek we sanawyny ýöretmek.

1.Maşynlaryň bejermekliginiň meýilnamasynyň düzülişi.

2.Kärhanalarda maşynlary bejermekligi meýilleşdirmekde başlangyç maglumatlar.

1. Maşynlaryň bejermekliginiň meýilnamasynyň düzülişi

Maşynlaryň hemişelik işe taýýarlyk ýagdaýyny maşynlaryň öz wagtynda dikeldilmek maksady bilen maşynlary bejermeklikde az güýjiň we serişdeleriň sarp edilmegi üçin meýilnama düzülýär.

Maşynlary bejermekligiň meýilnamasy düzülende aşakdakylar işlenilip taýýarlanylýar:

- kärhanalarda awtomobilleri bejermegiň we göçürmegiň ýyllyk meýilnamasy ; meýilnamanyň göçürmesini başlanjak ýylyň 10 gün öňünden kärhananyň üpjünçilik bölümine hödürlenilýär, şeýle hem tabynlygyndaky bejeriş bölümlerine (bölümçelere) ugradylýar;

- kärhananyň awtomobil tehnikalaryny bejermekligiň we göçürmekligiň aýlyk meýilnamasy;

- bejeriş bölümiň (bölümçäniň) maşynlara tehniki hyzmat etmek we bejermek aýlyk meýilnama - ýumuşy; bejeriş bölümlerine aýlyk meýilnama - ýumuşy aýyň başlamazyndan 5 gün öň berilýär;

- kärhananyň maşynlara bejergi we tehniki hyzmat işlerini geçirmekligiň bir aýlyk rejenama - meýilnamasy; kärhanalaryň bejeriş bölümlerinde hem-de tehniki hyzmat ediş bölümçelerinde aýlyk meýilnama - ýumuşy aýyň başlamazyndan 3 gün öň berilýär;

- merkezi tabynlykdaky döwlet gaznasynyň düzümindäki bejeriş bölüminiň ýyllyk önümçilik meýilnamasy we maliýe-önümçilik smetasy;

- hojalyk hasaplaşygy düzümindäki bejeriş bölüminiň ýyllyk tehniki önümçilik maliýe meýilnamasy.

2. Kärhalarda maşynlary bejermekligi meýilleşdirmekde başlangyç maglumatlar

Kärhalarda maşynlary bejermekligi meýilleşdirmekde başlangyç hasap edilýän maglumatlar:

- meýilleşdirilen döwürde maşynlaryň bejergisiniň talap edijiligi barada maglumat;

- tabynlygyndaky bejeriş bölümçeleriň önümçilik mümkinçilikleri barada maglumat;

- bar bolan we alyp bolmajaklygy mümkin bolan ätiýaçlyk şaýlary we serişdeleri barada maglumat;

- maşynlary, agregatlary we serişdeleri bejermekligiň möhleti we mümkinçilikleri barada uly ýolbaşçylaryň maglumatlary.

Kärhananyň başlygy we inžener we baş mehanik maşynlary bejermekligiň zerurlygy, bejeriş bölüminiň önümçilik mümkinçiliklerinden ýokary bolan ýagdaýynda aşakdaky çäreleri ýerine ýetirmäge borçlydyr:

- bejeriş bölümçesiniň şahsy düzümini güýçlendirmek boýunça;

- maşynlary bejermek üçin önümçilik bazasyny kämilleşdirmek we giňeltmek boýunça;

- el ýeterliksiz ätiýaçlyk şaýlarynyň we serişdeleriň merkezleşdirilmedik taýýarlanylmagyny (satyn alynmagyny) dikeltmek we ýerine goýulmagy boýunça;

- halk hojalygynyň bejeriş kärhanalarynda maşynlary we agregatlary bejermek boýunça.

Kärhananyň bejeriş bölümine (bölümçesine) bejergä getirilen her bir maşyn (agregat), maşynlaryň we agregatlaryň bejerilşini we tehniki ideg edilişini hem-de ätiýaçlyk şaýlaryň sarp edilişiniň hasabyny ýöredilýän kitapda hasaba alynýar (7 goşundy).

Kitapdaky tertip belgisi zakaz belgisi hasaplanyp, maşyna (agregata) we bejergä degişli bolan maşyn (agregat) bilen baglanşykly ähli resminamalara bellenilýär.

Şonuň ýaly kitapda abzallaryň bejergisiniň, parçalaryň, gurallaryň we senetleriň taýýarlanyşy we bejerlişiniň hasabaty ýöredilýär.

Her bir orta bejergi geçirmek üçin getirilen maşyna jilt doldurylýar, onda onuň bejergisine degişli bolan resminamalar ýerleşdirlen bolmalydyr (bejergä tabşyryk, tehniki ýagdaýy barada delilnama, näsazlyklaryň sanawy, awtomobil enjamlarynyň ammarlardan kabul edilendigi baradaky resminamalaryň göçürmesi, maşyny bejergiden kabul etmek barada harby bölümden ynanç haty, bejerilen maşyny kabul edilendigi barada delilnama).

Bejeriş bölüminiň başlygy her aýda, öz gönümel ýolbaşçysyna maşynyň bejerilişiniň iş meýilnamasynyň ýerine ýetirilendigi we bellenilen wagtda bejeriş bölüminiň ýagdaýy barada hasabat berýändigini habar edýär.

Bejeriş bölümine tabyn bolýan ýolbaşçylar hasabat hem-de serişdeleriň barlygynyň hasabatyny ýetirmäge, döredilen kada baha bermäge we bejeriş bölüme tabyn bolýan hojalyk ulgamlary hem-de geljekde edilmeli işleriň çärelerini görmäge guramaly.